ÚRAD PRE ŠTÁTNU SLUŽBU

P R Í L O H A

k návrhu na zrušenie a zmenu niektorých úloh z uznesení vlády SR uložených
predsedovi Úradu pre štátnu službu

UZNESENIE VLÁDY SLOVENSKEJ REPUBLIKY
č. 1194
z 19. decembra 2001
 
k zhodnoteniu stavu infraštruktúry organizácií a pracovísk výskumu a vývoja SR vybudovanej z prostriedkov štátneho rozpočtu a návrh opatrení na jej zlepšenie
 
Číslo materiálu:	7258/2001	
Predkladateľ:	minister školstva	
Vláda
A.          berie na vedomie
A.1.	materiál - zhodnotenie stavu infraštruktúry organizácií a pracovísk výskumu  vývoja SR vybudovanej z prostriedkov štátneho rozpočtu a návrh opatrení na jej zlepšenie;
B.          ukladá
ministrovi školstva
B.1.	vytvoriť samostatnú internetovú stránku verejne prístupnej infraštruktúry   výskumu a vývoja s uvedením funkcií, vlastností a parametrov zariadení a kapacitné možnosti ich využitia inými organizáciami a zabezpečiť jej pravidelnú aktualizáciu prostredníctvom informačného systému výskumného a vývojového potenciálu
                                                             apríl 2002
B.2.	zahrnúť podporu rozvoja infraštruktúry výskumu a vývoja ako tematický štátny program do pripravovaných štátnych programov výskumu a vývoja od roku 2002 
priebežne od roku 2002 a v súlade s termínom prípravy štátnych programov                
B.3.	vypracovať koncepciu komplexnej podpory rozvoja infraštruktúry výskumu a vývoja (s využitím rozpočtových zdrojov, mimorozpočtových  zdrojov a zdrojov EÚ) a jej efektívneho využívania ako súčasť Koncepcie štátnej vednej a technickej politiky do roku 2005
                                                             máj 2002
B.4.	v spolupráci s ostatnými správcami rozpočtových kapitol koordinovať podporu rozvoja a efektívneho využívania infraštruktúry  výskumu a vývoja  vo všetkých sektoroch výskumu a  vývoja z  prostriedkov štátneho rozpočtu podľa vypracovanej koncepcie  komplexnej podpory  rozvoja  infraštruktúry výskumu a vývoja
                     priebežne
ministrom
predsedom ostatných ústredných orgánov štátnej správy SR
a odporúča 
predsedovi Slovenskej akadémie vied
B.5.	v rámci prípravy návrhu štátneho rozpočtu na bežný rok zabezpečiť finančné a personálne podmienky pre efektívne využívanie prístrojov a technologického vybavenia laboratórií v rámci svojich priamo riadených organizácií a vytvárať podmienky pre zmluvné využívanie prístrojov a technologických zariadení pre potreby výskumu a vývoja všetkých sektorov
                                                              priebežne od roku 2002.

Vykonajú: 	ministri
predsedovia ostatných ústredných orgánov štátnej správy SR
		predseda Slovenskej akadémie vied 

UZNESENIE VLÁDY SLOVENSKEJ REPUBLIKY
č. 157
z 20. februára 2002
 
k alternatívam návrhov na úpravu kategorizácie územno-štatistických jednotiek na úrovni NUTS 2
 
Číslo materiálu:	1150/2002	
Predkladateľ:	podpredseda vlády P. Csáky, podpredsedníčka vlády M. Kadlečíková a minister výstavby a regionálneho rozvoja	
Vláda
A.          schvaľuje
A.1.	návrh na úpravu kategorizácie územno-štatistických jednotiek na úrovni NUTS 2 v alternatíve A;
B.          ukladá
ministrom 
predsedom ostatných ústredných orgánov štátnej správy SR 
prednostom krajských úradov 
prednostom okresných úradov
a odporúča
predsedovi Úradu pre štátnu pomoc
B.1.	aplikovať vyhodnocovanie ukazovateľov súvisiacich s regionálnou politikou, štátnou pomocou a využívaním prostriedkov finančnej pomoci z Európskej únie podľa tohto členenia
                                                             trvale
C.          odporúča
predsedom vyšších územných celkov
C.1.	vypracúvať koncepčné a plánovacie dokumenty pre oblasť regionálneho rozvoja,  ktoré  v  súlade   so  zákonom  č. 416/2001  Z. z.  a    so  zákonom  č. 302/2001 Z. z. patria do pôsobnosti vyšších územných celkov v zmysle kategorizácie prijatej v alternatíve A
                                                             trvale.
Vykonajú:	ministri, predsedovia ostatných ústredných orgánov štátnej správy SR
prednostovia krajských úradov, prednostovia okresných úradov
Na vedomie:  predsedovia vyšších územných celkov
predseda Úradu pre štátnu pomoc

UZNESENIE VLÁDY SLOVENSKEJ REPUBLIKY
č. 182
z 27. februára 2002
 
k analýze súčasného stavu a návrhu opatrení na zvýšenie motivácie a stabilizácie mladých zamestnancov vo výskume a vývoji v SR
 
Číslo materiálu:	1389/2002	
Predkladateľ:	minister školstva	
Vláda
A.          schvaľuje
A.1.	analýzu súčasného stavu a návrh opatrení na zvýšenie motivácie a stabilizácie mladých zamestnancov vo výskume a vývoji v SR s pripomienkami prijatými na rokovaní vlády;
B.          ukladá
ministrom 
predsedom ostatných ústredných orgánov štátnej správy SR
B.1.	využiť závery z analýzy a zabezpečiť premietnutie navrhnutých opatrení na zvýšenie motivácie a stabilizácie mladých zamestnancov vo výskume a vývoji v SR v programoch a plánoch osobného rozvoja zamestnancov výskumu a vývoja organizácií, ktorých je ministerstvo alebo ústredný orgán štátnej správy SR zriaďovateľom
                                         priebežne do roku 2004
ministrovi školstva
B.2.	v spolupráci s ostatnými ministrami, predsedami ostatných ústredných orgánov štátnej správy SR, prezidentom Asociácie zamestnávateľských zväzov a združení SR, rektormi vysokých škôl a predsedom Slovenskej akadémie vied pripraviť tematický štátny program výskumu a vývoja od roku 2003 pre mladých zamestnancov do 35 rokov veku, zabezpečujúci ich komplexný rozvoj osobnosti
                                       do 30. 9. 2002
 
B.3.	v spolupráci s Radou Agentúry na podporu vedy a techniky vytvoriť v Agentúre na podporu vedy a techniky tematický smer úlohy výskumu a vývoja pre projekty podávané mladými zamestnancami výskumu a vývoja do 35 rokov veku 
                                        do 30. 4. 2002
ministrovi financií
B.4.	v spolupráci s ministrom školstva, ministrom výstavby a regionálneho rozvoja uplatniť novelizáciou zákona o daniach z príjmov možnosť zamestnávateľovi odpočítať z dane z príjmu zamestnávateľa úhradu úrokov z pôžičiek svojich zamestnancov do 35 rokov veku pôsobiacich vo výskume a vývoji na zakúpenie bytu
                                       do 31. 12. 2003
C.          odporúča
predsedovi Slovenskej akadémie vied 
rektorom vysokých škôl
C.1.	využiť a zapracovať závery a odporúčania uvedené v Analýze súčasného stavu a návrhu opatrení na zvýšenie motivácie a stabilizácie mladých zamestnancov vo výskume a vývoji v SR do programov a plánov osobného rozvoja mladých zamestnancov pôsobiacich vo výskume a vývoji v Slovenskej akadémii vied a na vysokých školách
                                        priebežne do roku 2004
prezidentovi Asociácie zamestnávateľských zväzov a združení SR
C.2.	ako gestorovi zamestnávateľov podnikateľského sektora, podporovať realizáciu navrhovaných opatrení na zvýšenie  motivácie a stabilizácie mladých zamestnancov vo výskume a vývoji v SR do programov a plánov osobného rozvoja mladých zamestnancov pôsobiacich vo výskume a vývoji podnikateľského sektora
                                        priebežne do roku 2004.
Vykonajú:	ministri
predsedovia ostatných ústredných orgánov štátnej správy SR
predseda Slovenskej akadémie vied
rektori vysokých škôl
prezident Asociácie zamestnávateľských zväzov a združení SR

UZNESENIE VLÁDY SLOVENSKEJ REPUBLIKY
č. 428
z 24. apríla 2002
 
k návrhu na ratifikáciu Dohovoru Medzinárodnej organizácie práce o bezpečnosti a zdraví v poľnohospodárstve č. 184 z roku 2001 Slovenskou republikou, ktorý Generálna konferencia Medzinárodnej organizácie práce prijala na svojom 89. zasadnutí v Ženeve 21. júna 2001
 
Číslo materiálu:	3212/2002	
Predkladateľ:	minister práce, sociálnych vecí a rodiny	
Vláda
A.          súhlasí
A.1.	s ratifikáciou Dohovoru Medzinárodnej organizácie práce o bezpečnosti a zdraví v poľnohospodárstve č. 184 z roku 2001 Slovenskou republikou, ktorý Generálna konferencia Medzinárodnej organizácie práce prijala na svojom 89. zasadnutí v Ženeve 21. júna 2001 (ďalej len “dohovor”) s pripomienkami prijatými na rokovaní vlády; 
B.          odporúča
prezidentovi SR
B.1.              ratifikovať dohovor po vyslovení súhlasu Národnou radou SR,
Národnej rade SR
B.2.            rozhodnúť, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi;
C.          poveruje
predsedu vlády 
C.1.               predložiť dohovor na vyslovenie súhlasu Národnej rade SR,
 
ministra práce, sociálnych vecí a rodiny 
C.2.               odôvodniť návrh na vyslovenie súhlasu s dohovorom v Národnej rade 
		  SR;
D.          ukladá
ministrovi práce, sociálnych vecí a rodiny
D.1.	požiadať ministra zahraničných vecí vykonať príslušné ratifikačné opatrenia spojené s nadobudnutím platnosti dohovoru pre SR
                                         po vyslovení súhlasu Národnou radou SR s dohovorom

          D.2.	požiadať ministra zahraničných vecí zabezpečiť vyhlásenie pôvodného textu 	dohovoru v Zbierke zákonov SR najneskôr v deň nadobudnutia jeho platnosti 	pre SR, za predpokladu, že dohovor už nadobudol platnosť v slovenskom 	jazyku, v anglickom jazyku a vo francúzskom jazyku v príslušnom oznámení 	Ministerstva zahraničných vecí SR,

 členom vlády
 a predsedom ostatných ústredných orgánov štátnej správy SR

D.3.	zabezpečiť vykonávanie a uplatňovanie dohovoru po nadobudnutí jeho platnosti pre SR. 

Vykonajú:	členovia vlády
predsedovia ostatných ústredných orgánov štátnej správy SR
Na vedomie: 	prezident SR
predseda Národnej rady SR
prezident Konfederácie odborových zväzov SR
prezident Asociácie zamestnávateľských zväzov a združení SR

UZNESENIE VLÁDY SLOVENSKEJ REPUBLIKY
č. 798
zo  17. júla 2002
 
k návrhu Rozvojového programu priorít verejných prác na roky 2003 – 2005 a návrhu na zrušenie úlohy B.5 uznesenia vlády SR č. 457/1998
 
Číslo materiálu:	5067/2002	
Predkladateľ:	minister výstavby a regionálneho rozvoja	
Vláda
A.          schvaľuje
  A.1.	návrh Rozvojového programu priorít verejných prác na roky 2003 – 2005;
B.          ukladá
ministrom 
predsedom ostatných ústredných orgánov štátnej správy SR 
správcom ďalších rozpočtových kapitol 
prednostom krajských úradov, ktorí sú ústrednými investormi
B.1.	podľa príslušného roku začatia výstavby - v rámci zdrojových možností rozpočtu kapitoly, určeného Ministerstvom financií SR smerným limitom a s ohľadom na celkovú rozostavanosť v  rámci kapitoly a jej nezvyšovanie - prednostne zaradiť verejné práce z  Rozvojového programu priorít verejných prác na roky 2003 - 2005 do menovitého zoznamu stavieb navrhovaných na financovanie z  kapitálových výdavkov rozpočtovej kapitoly v rámci Registra investícií Ministerstva financií SR
                                         v rámci prác na príprave návrhu rozpočtu kapitoly na príslušný rozpočtový rok
C.          zrušuje
 C.1.          úlohu B.5 uznesenia vlády SR č. 457/1998 pre ministra výstavby a   regionálneho rozvoja – predkladať na rokovanie vlády aktualizovaný Rozvojový program priorít verejných prác, ktorý zahrňuje stavby pripravované na začatie v roku nasledujúcom po roku, na ktorý už bol schválený štátny rozpočet a na ďalšie dva roky.
Vykonajú:	ministri, predsedovia ostatných ústredných orgánov štátnej správy SR
správcovia ďalších rozpočtových kapitol
prednostovia krajských úradov, ktorí sú ústrednými investormi
UZNESENIE VLÁDY SLOVENSKEJ REPUBLIKY
č. 837
zo 7. augusta 2002
 
k návrhu  Národného akčného plánu pre deti
 
Číslo materiálu:	5000/2002	
Predkladateľ:	minister práce, sociálnych vecí a rodiny	
Vláda
A.          schvaľuje
A.1.               Národný akčný plán pre deti (ďalej len „plán“);
B.          ukladá
ministrom
predsedom ostatných ústredných orgánov štátnej správy SR

         a odporúča 
generálnemu prokurátorovi
B.1.              zabezpečiť plnenie úloh plánu,
B.2.             vyhodnotiť plnenie úloh plánu a predložiť ho ministrovi práce, sociálnych            vecí a rodiny
                                           do 30. októbra 2004
ministrovi práce, sociálnych vecí a rodiny
B.3.               vypracovať Správu o plnení plánu a jeho aktualizáciu na roky   2005 – 2007  a   predložiť ju na rokovanie vlády 
                                           do 31. decembra 2004
 
ministrom
predsedom ostatných ústredných orgánov štátnej správy SR
   a odporúča
generálnemu prokurátorovi
B.4.               spolupracovať s ministrom práce, sociálnych vecí a rodiny pri vypracovaní    Správy o plnení plánu a jeho aktualizácii na roky 2005 – 2007
                                           do 31. decembra 2004
C.          odporúča
ministrovi práce, sociálnych vecí a rodiny
C.1.               predložiť plán do Národnej rady SR.
Vykonajú:	ministri
predsedovia ostatných ústredných orgánov štátnej správy SR
Na vedomie:	generálny prokurátor

UZNESENIE VLÁDY SLOVENSKEJ REPUBLIKY
č. 1360
z 11. decembra 2002
 
k správe o implementácii Európskej charty pre malé podniky
 
Číslo materiálu:	9035/2002	
Predkladateľ:	podpredseda vlády a minister hospodárstva a pre správu a privatizáciu národného majetku	
Vláda
A.          schvaľuje
A.1.	 správu o implementácii Európskej charty pre malé podniky;
B.          ukladá
ministrom
predsedom ostatných ústredných orgánov štátnej správy SR
B.1. 	predkladať Ministerstvu hospodárstva SR informáciu o implementácii Európskej charty pre malé podniky, ako aj špecifikovať potrebné legislatívne zmeny súvisiace s navrhovanými opatreniami k jednotlivým oblastiam 
                                         každoročne do 31.  júla
podpredsedovi vlády a ministrovi hospodárstva a pre správu a privatizáciu národného majetku
B.2.              zabezpečiť koordináciu ústredných orgánov štátnej správy pri rozpracovaní navrhovaných opatrení
                                         priebežne
C.          odporúča
prezidentovi Združenia podnikateľov Slovenska
predsedovi Slovenskej živnostenskej komory
prezidentovi Slovenského živnostenského zväzu
prezidentovi Združenia priemyselných zväzov SR

prezidentovi Asociácie zamestnávateľských zväzov a združení SR
predsedovi Slovenskej obchodnej a priemyselnej komory
C.1.             spolupracovať s ústrednými orgánmi štátnej správy pri plnení bodu B.1 tohto uznesenia.
Vykonajú:	podpredseda vlády a minister hospodárstva a pre správu a privatizáciu národného majetku
ministri 
predsedovia ostatných ústredných orgánov štátnej správy SR
Na vedomie:	prezident Združenia podnikateľov Slovenska 
predseda Slovenskej živnostenskej komory
prezident Slovenského živnostenského zväzu
prezident Združenia priemyselných zväzov SR
prezident Asociácie zamestnávateľských zväzov a združení SR 
predseda Slovenskej obchodnej a priemyselnej komory

UZNESENIE VLÁDY SLOVENSKEJ REPUBLIKY
č. 421
z 28. mája 2003
 
k návrhu zákona o zriadení Špeciálneho súdu a o zmene a doplnení niektorých zákonov
 
Číslo materiálu:	3722/2003	
Predkladateľ:	podpredseda vlády a minister spravodlivosti 	
Vláda
A.          schvaľuje
A.1.             návrh zákona o zriadení Špeciálneho súdu a o zmene a doplnení niektorých zákonov s pripomienkami prijatými na rokovaní vlády;
B.          poveruje
predsedu vlády
B.1.               predložiť vládny návrh zákona predsedovi Národnej rady SR na ďalšie ústavné prerokovanie,
podpredsedu vlády a ministra spravodlivosti
B.2.                uviesť vládny návrh zákona v Národnej rade SR;
C.          ukladá
predsedovi Úradu pre štátnu službu
C.1.              doplniť do nariadenia vlády SR č. 110/2002 Z. z., ktorým sa ustanovuje katalóg činností v štátnej službe a podrobnosti jeho dopĺňania v znení nariadenia vlády SR č. 649/2002 Z. z., činnosti Špeciálneho súdu a Úradu špeciálnej prokuratúry vykonávané štátnymi zamestnancami z hľadiska ich náročnosti do 9. platovej triedy a pri vytvorení ďalších platových tried zvážiť zaradenie do 10. platovej triedy. 

Vykonajú:     predseda vlády, podpredseda vlády a minister spravodlivosti,
                       predseda Úradu pre štátnu službu
Na vedomie:  predseda Národnej rady SR

 UZNESENIE VLÁDY SLOVENSKEJ REPUBLIKY
č. 849
z 10. septembra 2003

k návrhu na zlepšenie odmeňovania zamestnancov štátnej a verejnej služby pracujúcich v oblasti predvstupových fondov a prípravy na čerpanie prostriedkov zo štrukturálnych fondov a Kohézneho fondu

Číslo materiálu:	8369/2003	
Predkladateľ:	podpredseda vlády pre európsku integráciu, ľudské práva a menšiny	
Vláda
A.	schvaľuje
A. 1.	návrh na zlepšenie odmeňovania zamestnancov štátnej a verejnej služby pracujúcich v oblasti predvstupových fondov a prípravy na čerpanie prostriedkov zo štrukturálnych fondov a Kohézneho fondu v znení I. alternatívy predloženého materiálu;
B.	ukladá
podpredsedovi vlády pre európsku integráciu, ľudské práva a menšiny
B. 1.	v spolupráci s ministrovom výstavby a regionálneho rozvoja predložiť na rokovanie Ministerskej rady vlády SR pre záležitosti EÚ informáciu o možnosti odmeňovania štátnych a verejných zamestnancov pôsobiacich v oblasti fondov EÚ v zmysle nariadenia Komisie (ES) č. 1145/2003 z 27. júna 2003, ktorým sa mení nariadenie (ES) č. 1685/2000 o pravidlách oprávnenosti na spolufinancovanie zo štrukturálnych fondov
	do 15. októbra 2003
1.	
podpredsedovi vlády a ministrovi financií 
B. 2.	zabezpečiť kontrolu použitia prostriedkov vyčlenených na  zvýšenie ohodnotenia zamestnancov zodpovedných za čerpanie fondov EÚ okrem Najvyššieho kontrolného úradu SR
	do 1. apríla 2005

ministrom 
predsedom ostatných ústredných orgánov štátnej správy SR
B.3.	použiť vyčlenené finančné prostriedky výhradne na účel zvýšenia ohodnotenia zamestnancov, ktorých zoznam bude vypracovaný na základe úlohy B.5 tohto uznesenia
	od 1. januára 2004
predsedovi Úradu pre štátnu službu
B.4.	v spolupráci s vedúcimi služobných úradov predložiť na rokovanie vlády vyhodnotenie uplatňovania osobitného príplatku v rámci miest mimoriadnej významnosti zadefinovaných uznesením vlády SR č. 234/2003
	do 1. decembra 2003
B.5.	v spolupráci s vedúcimi služobných úradov vypracovať na základe kritérií špecifikovaných v predloženom materiáli zoznam pracovných miest v štátnej a verejnej službe, ktorých sa bude týkať problematika zlepšenia odmeňovania a predložiť ho na posúdenie Ministerskej rade vlády SR pre záležitosti EÚ
	do 15. októbra 2003
B.6.	v spolupráci s vedúcimi služobných úradov predložiť na rokovanie Ministerskej rady vlády SR pre záležitosti EÚ Zásady diferencovaného odmeňovania a hmotnej stimulácie zamestnancov štátnej  a verejnej služby s akcentom na priority plnenia úloh súvisiacich s členstvom SR v EÚ
	do 1. decembra 2003 
B.7.	v spolupráci s ministrom práce, sociálnych vecí a rodiny a vedúcimi služobných úradov zabezpečiť uplatňovanie Zásad diferencovaného odmeňovania a hmotnej stimulácie zamestnancov štátnej  a verejnej služby s akcentom na priority plnenia úloh súvisiacich s členstvom Slovenskej republiky v EÚ
	od 1. januára 2004.
Vykonajú:	podpredseda vlády pre európsku integráciu, ľudské práva a menšiny
ministri
predsedovia ostatných ústredných orgánov štátnej správy SR
predseda Úradu pre štátnu službu
Na vedomie:	predseda Najvyššieho kontrolného úradu SR